
	ACTA 


	Expedient núm.: 
	Òrgan col·legiat: 

	JGL/2023/21 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	22 de maig de 2023 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/20 de la Junta de Govern Local de la sessió duta a terme el dia 16 de maig de 2023, presentada a la consideració dels membres de la Junta i en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 828/2018. Llicència d'obertura d'un taller de confecció de roba esportiva 

	Favorable
	Tipus de votació: unanimitat

	Vista la sol·licitud de llicència municipal d'obertura d'un taller de confecció de roba esportiva, situat a l’avinguda de Sant Bartomeu;
Considerant el que disposa la Llei 20/2009, de 4 de desembre, de prevenció i control ambiental de les activitats (annex III, epígraf 6.10) i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès per Bombers, de data 24 d’octubre de 2022;
Vist l’informe emès pels Serveis Tècnics Municipals, de data 14 de desembre de 2022;
Atès que la Junta de Govern Local, del dia 19 de desembre de 2022, adoptà una proposta de resolució que ha estat notificada a les persones interessades, les quals tenien un període de deu dies per presentar al·legacions, i vist que en aquest període no s’ha presentat cap reclamació;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència ambiental per a un taller de confecció de roba esportiva, situat a l’avinguda de Sant Bartomeu, s/n, (annex III, epígraf 6.10) (exp. AA 674) i condicionada a:
· Caldrà verificar que la presa de càrrega de l’hidrant és tipus Barcelona.
· Aportar certificat final del tècnic, on s’acrediti el compliment de les condicions del projecte i la inscripció de les instal·lacions industrials.
2. Legitimar el titular per a l’execució de les obres i/o instal·lacions relatives a l’obertura, ampliació, modificació o reforma de l’establiment o realització de l’activitat a què es refereix.
3. Una vegada executades les obres i/o instal·lacions, requerir el titular de la llicència que ho comuniqui per escrit a l’Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s’han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d’alta fiscalment per exercir l’activitat.
4. Notificar aquests acords a la persona sol·licitant de la llicència i a aquelles que hagin comparegut en l’expedient.


	Expedient 1038/2021. Llicència d'instal·lació d’una explotació de 4.800 places de pollastres ecològics, explotació avícola d’engreix en règim semiextensiu - Ptda. de Sant Pere Màrtir (exp. AA 706)

	Favorable
	Tipus de votació: unanimitat

	Vista la sol·licitud presentada i subscrita per Jordi Pujol i Serra, amb NIF núm. 78149104A, en què sol·licita llicència municipal d'activitat per a la instal·lació d’una explotació de 4.800 places de pollastres ecològics, explotació avícola d’engreix en règim semiextensiu, a la partida de Sant Pere Màrtir;
Considerant el que disposa la Llei 20/2009, de 4 de desembre, de prevenció i control ambiental de les activitats (Annex III, epígraf 11.1.n) i la taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès pels Serveis Tècnics Municipals, d’1 d’octubre de 2021;
Vist que s’ha publicat al Butlletí Oficial de la Província de Lleida núm. 150, del dia 5 d'agost de 2022, al web municipal https://www.ajsolsona.cat i a la seu electrònica d'aquest Ajuntament, i que durant el període d’exposició pública no s'ha presentat cap al·legació;
Atès que la Junta de Govern Local del dia 17 de març de 2023 adoptà una proposta de resolució que ha estat notificada a les persones interessades, les quals tenien un període de deu dies per presentar al·legacions, i vist que en aquest període no s’ha presentat cap reclamació;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència municipal d'activitat per a la instal·lació d’una explotació de 4.800 places de pollastres ecològics, explotació avícola d’engreix en règim semiextensiu, a la partida de Sant Pere Màrtir (annex III, epígraf 11.1.n) (exp. AA 706);  no obstant això, caldrà acreditar:
· Que es disposa del Pla de dejeccions.
· Caldrà justificar l’accessibilitat de serveis higiènics i vestidors.
· Caldrà aportar legalització de la instal·lació de baixa tensió.
2. Legitimar el titular per a l’execució de les obres i/o instal·lacions relatives a l’obertura, ampliació, modificació o reforma de l’establiment o realització de l’activitat a què es refereix.
3. Una vegada executades les obres i/o instal·lacions, requerir el titular de la llicència que ho comuniqui per escrit a l’Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s’han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d’alta fiscalment per exercir l’activitat.
4. Notificar aquests acords a la persona sol·licitant de la llicència i a aquelles que hagin comparegut en l’expedient.


	Expedient AA 594. Llicència d'obertura d’un establiment dedicat a bar restaurant, c/ de Sant Agustí 

	Desfavorable
	Tipus de votació: unanimitat

	Vista la sol·licitud de llicència municipal d’obertura per a una activitat de bar restaurant al carrer de Sant Agustí (exp. AA 594);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
Vista la certificació tècnica aportada per un tècnic competent, de data 17 d’abril de 2023;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que abans de tramitar la llicència municipal d’obertura del bar restaurant, situat al carrer de Sant Agustí, caldrà aportar un projecte tècnic d’activitat. En el supòsit que es facin obres de condicionament del local, caldrà sol·licitar la llicència d’obres corresponent.


	Expedient AA 292. Càmping – renovació Certificat de Registre EMAS

	Favorable
	Tipus de votació: unanimitat

	Vista la sol·licitud d’un càmping, que presenta la darrera renovació del Certificat EMAS, vigent fins el 15 de gener del 2024, per la qual cosa sol·licita l’exempció dels controls periòdics que es deriven de la normativa ambiental;
Considerant el que disposa la Llei 20/2009, de 4 de desembre, de prevenció i control ambiental de les activitats;
Vist el Certificat de Registre EMAS del Departament de Territori i Sostenibilitat, de data 2 de març de 2020, i amb registre núm. ES-CAT-000108;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir l’exempció dels controls periòdics que se’n deriven de la llicència ambiental atès que s’acrediten els requisits dels sistema de gestió EMAS que són els mateixos que estableix la norma EN ISO 14001:2015. Aquesta exempció dels controls periòdics tindrà validesa fins el 15 de gener de 2024.


ACTIVITATS INNÒCUES
	Expedient 991/2023. Règim de comunicació – consulta de psicologia, c/ de la Serra del Verd

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 09/2023
Activitat: consulta de psicologia
Registre d’entrada: 2023-E-RE-824, de 12 de maig
Resolució: 12 de maig de 2023.


AFERS SOCIALS
	Expedient 1026/2023. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual número 25207-2023-280-5395C.


AIGÜES
	Expedient 1002/2023. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2023/00030 FS2023, i a proposta dels regidors delegats de Serveis i Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar un ajut per pagar la llicència d'alta en el subministrament d'aigua potable d'un habitatge per un import de cent seixanta-tres euros amb seixanta-sis cèntims (163,66 €), segons l'informe emès per l'assistent social de l'Ajuntament i en les condicions que s’especifiquen en l’informe. 


CONTRACTACIÓ
	Expedient 884/2023. Contracte menor d'obra – Instal·lacions elèctriques, d’aigua, telecomunicacions i ventilació per la reforma d'accés a les piscines municipals per millorar-ne l'accessibilitat

	Favorable
	Tipus de votació: unanimitat

	El 17 d’abril de 2023 s’inicia l’expedient núm. 713/2023 per contractar l’obra de reforma d’accés a les piscines municipals per millorar-ne l’accessibilitat, en base a la memòria descriptiva, plànols i amidaments redactats per l’arquitecta de l’Ajuntament de Solsona, Anna Grau i Riu, d'abril de 2023.

L'obra ha de consistir en modificar l’accés actual de les piscines, canviar el paviment existent per un paviment antilliscant, realitzar dos serveis sanitaris i un vestidor accessible i adequar totes les instal·lacions a la nova distribució.
El pressupost base de licitació és de 38.434,14 € (sense IVA) i 46.505,31 € (IVA inclòs) i el termini d’execució de sis setmanes.
El procediment de contractació d’acord amb les característiques de l’obra és el contracte menor per procediment ordinari.
La regidora delegada d’Obres, Rosó Barrera i Call, emet informe justificatiu de la necessitat de la contractació el 17 d’abril de 2023, i a la mateixa data s’envia petició d’oferta a dotze empreses constructores amb capacitat d’obrar i habilitat professional per a dur a terme l’obra.
Finalitzat el termini establert perquè les empreses presentin el pressupost de l’obra desglossat per partides, es comprova que no se n’ha presentat cap.
Vist el caràcter urgent de l’actuació per la necessitat d’obrir les piscines municipals el dia 23 de juny, des dels Serveis Tècnics Municipals es proposa separar l’obra esmentada en actuacions més petites en què només hi intervingui un únic industrial.
De cadascuna d’aquestes actuacions se’n tramitarà una contractació menor d’obra:
- instal·lacions
- treballs d’enrajolament de terra i paret
- treballs de fusteria interior
- treballs de fusteria d’alumini
- treballs de fals sostre i enguixats
Cal fer esment que no s’alterarà el pressupost global de l’obra reforma d’accés a les piscines municipals per millorar-ne l’accessibilitat, sent de 38.434,14 € (sense IVA), i, per tant, no suposa cap fraccionament per alterar el procediment de contractació.
Es considera que és necessari la contractació de l’obra de les instal·lacions elèctriques, d’aigua, telecomunicacions i ventilació, pel que es preveu un pressupost base de licitació d’11.200,00 € (13.552,00 € IVA inclòs), amb un termini d’execució del contracte de 5 setmanes (abans del 24 de juny).
Es justifica la seva contractació per la necessitat d’habilitar un accés directe i accessible directament a la zona de platja de les piscines municipals i reformar un local d’entitats per convertir-lo en dos serveis sanitaris, un d’ells accessibles i un vestidor accessible.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El pressupost d'aquesta obra és inferior a 40.000,00 € (sense IVA), i la durada prevista per a efectuar-la és inferior a un any, sense pròrroga, el que suposa que el procediment adequat per a la seva tramitació serà el contracte menor.
El codi CPV (Common Procurement Vocabulary) és el 45300000-0 (treballs d’instal·lació en edificis).

L'Ajuntament ha sol·licitat pressupost a set empreses amb capacitat d'obrar i habilitat professional per a la seva realització. S’han presentat les ofertes en temps i forma següents:
· Lluís Sabata, SL: 13.004,93 € (sense IVA) i 15.735,97 € (IVA inclòs)
· Indesol del Solsonès, SL: 10.855,62 € (sense IVA) i 13.135,30 € (IVA inclòs).
El 16 de maig de 2023, l'arquitecta municipal informa que una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Indesol del Solsonès, SL, per un import total de 10.855,62 € (sense IVA), i 13.135,30 € (IVA inclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
Fonaments de dret
1. L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Infraestructura viària i altres equipaments de la seva titularitat"
2. Els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic (LCSP), pel que fa a la regulació dels contractes menors.
3. Els articles 13 i 231 i següents de la LCSP, pel que fa a la regulació dels contractes d'obres.
Examinada la documentació que l'acompanya, vist l'informe de Secretaria i d'Intervenció,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres d'instal·lacions elèctriques, d’aigua, telecomunicacions i ventilació per la reforma d'accés a les piscines municipals per millorar-ne l'accessibilitat a Indesol del Solsonès, SL, amb CIF núm. B25499930, per un import de 10.855,62 € (sense IVA), i 13.135,30 € (IVA inclòs).
Segon. Autoritzar i disposar la despesa amb càrrec a l'aplicació pressupostària 3420.63900 amb càrrec a l'exercici 2023.
Tercer. Designar com a responsable de l’execució l'arquitecta municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 885/2023. Contracte menor d'obra – Enrajolar el terra i parets dels banys per a la reforma d'accés a les piscines municipals per millorar-ne l'accessibilitat

	Favorable
	Tipus de votació: unanimitat

	El 17 d’abril de 2023 s’inicia l’expedient núm. 713/2023 per contractar l’obra de reforma d’accés a les piscines municipals per millorar-ne l’accessibilitat, en base a la memòria descriptiva, plànols i amidaments redactats per l’arquitecta de l’Ajuntament de Solsona, Anna Grau i Riu, d'abril de 2023.
L'obra ha de consistir en modificar l’accés actual de les piscines, canviar el paviment existent per un paviment antilliscant, realitzar dos serveis sanitaris i un vestidor accessible i adequar totes les instal·lacions a la nova distribució.
El pressupost base de licitació és de 38.434,14 € (sense IVA) i 46.505,31 € (IVA inclòs) i el termini d’execució de sis setmanes.
El procediment de contractació d’acord amb les característiques de l’obra és el contracte menor per procediment ordinari.
La regidora delegada d’Obres, Rosó Barrera i Call, emet informe justificatiu de la necessitat de la contractació el 17 d’abril de 2023, i a la mateixa data s’envia petició d’oferta a dotze empreses constructores amb capacitat d’obrar i habilitat professional per a dur a terme l’obra.
Finalitzat el termini establert perquè les empreses presentin el pressupost de l’obra desglossat per partides, es comprova que no se n’ha presentat cap.
Vist el caràcter urgent de l’actuació per la necessitat d’obrir les piscines municipals el dia 23 de juny, des dels Serveis Tècnics Municipals es proposa separar l’obra esmentada en actuacions més petites en què només hi intervingui un únic industrial.
De cadascuna d’aquestes actuacions se’n tramitarà una contractació menor d’obres:
- instal·lacions
- treballs d’enrajolament de terra i paret
- treballs de fusteria interior
- treballs de fusteria d’alumini
- treballs de fals sostre i enguixats
Cal fer esment que no s’alterarà el pressupost global de l’obra reforma d’accés a les piscines municipals per millorar-ne l’accessibilitat, sent de 38.434,14 € (sense IVA), i per tant no suposa cap fraccionament per alterar el procediment de contractació.
Es considera que és necessari la contractació de l’obra d’enrajolar el terra i parets dels banys, pel que es preveu un pressupost base de licitació de 4.560,00 € (5.517.60 €, IVA inclòs), amb un termini d’execució del contracte de 5 setmanes (abans del 24 de juny).
Es justifica la seva contractació per la necessitat d’habilitar un accés directe i accessible directament a la zona de platja de les piscines municipals i reformar un local d’entitats per convertir-lo en dos serveis sanitaris, un d’ells accessibles i un vestidor accessible.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El pressupost d'aquesta obra és inferior a 40.000,00 € (sense IVA), i la durada prevista per a efectuar-la és inferior a un any, sense pròrroga, el que suposa que el procediment adequat per a la seva tramitació serà el contracte menor.
El codi CPV (Common Procurement Vocabulary) és el 45430000-0 (treballs de revestiment de terres i parets).
L'Ajuntament ha sol·licitat pressupostos a vuit empreses amb capacitat d'obrar i habilitat professional per a la seva realització. S’ha presentat l’oferta en temps i forma següent:
David López Membrive: 4.999,73 € (sense IVA) i 6.049,67 € (IVA inclòs).
El 16 de maig de 2023, l'arquitecta municipal informa que una vegada vistes les ofertes, les qualitats i característiques dels elements pressupostats l’única oferta a considerar és la presentada per David López Membrive, per un import total de 4.999,73 € (sense IVA), i 6.049,67 € (IVA inclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
Fonaments de dret
1. L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Infraestructura viària i altres equipaments de la seva titularitat"
2. Els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic (LCSP), pel que fa a la regulació dels contractes menors.
3. Els articles 13 i 231 i següents de la LCSP, pel que fa a la regulació dels contractes d'obres.
Examinada la documentació que l'acompanya, vist l'informe de Secretaria i d'Intervenció,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres per enrajolar el terra i parets dels banys per a la reforma d'accés a les piscines municipals per millorar-ne l'accessibilitat a David López Membrive, amb NIF núm. 52309188N, per un import de 4.999,73 € (sense IVA) i 6.049,67 € (IVA inclòs).
Segon. Autoritzar i disposar la despesa amb càrrec a l'aplicació pressupostària 3420.63900 amb càrrec a l'exercici 2023.
Tercer. Designar com a responsable de l’execució l'arquitecta municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 886/2023. Contracte menor d'obra – Subministrament i col·locació de la fusteria interior per a la reforma d'accés a les piscines municipals per millorar-ne l'accessibilitat

	Favorable
	Tipus de votació: unanimitat

	El 17 d’abril de 2023 s’inicia l’expedient núm. 713/2023 per contractar l’obra de reforma d’accés a les piscines municipals per millorar-ne l’accessibilitat, en base a la memòria descriptiva, plànols i amidaments redactats per l’arquitecta de l’Ajuntament de Solsona, Anna Grau i Riu, d'abril de 2023.
L'obra ha de consistir en modificar l’accés actual de les piscines, canviar el paviment existent per un paviment antilliscant, realitzar dos serveis sanitaris i un vestidor accessible i adequar totes les instal·lacions a la nova distribució.
El pressupost base de licitació és de 38.434,14 € (sense IVA) i 46.505,31 € (IVA inclòs) i el termini d’execució de sis setmanes.
El procediment de contractació d’acord amb les característiques de l’obra és el contracte menor per procediment ordinari.
La regidora delegada d’Obres, Rosó Barrera i Call, emet informe justificatiu de la necessitat de la contractació el 17 d’abril de 2023, i a la mateixa data s’envia petició d’oferta a dotze empreses constructores amb capacitat d’obrar i habilitat professional per a dur a terme l’obra.
Finalitzat el termini establert perquè les empreses presentin el pressupost de l’obra desglossat per partides, es comprova que no se n’ha presentat cap.
Vist el caràcter urgent de l’actuació per la necessitat d’obrir les piscines municipals el dia 23 de juny, des dels Serveis Tècnics Municipals es proposa separar l’obra esmentada en actuacions més petites en què només hi intervingui un únic industrial.
De cadascuna d’aquestes actuacions se’n tramitarà una contractació menor d’obres:
- instal·lacions
- treballs d’enrajolament de terra i paret
- treballs de fusteria interior
- treballs de fusteria d’alumini
- treballs de fals sostre i enguixats
Cal fer esment que no s’alterarà el pressupost global de l’obra reforma d’accés a les piscines municipals per millorar-ne l’accessibilitat, sent de 38.434,14 € (sense IVA), i per tant no suposa cap fraccionament per alterar el procediment de contractació.
Es considera que és necessari la contractació del subministrament i col·locació de la fusteria interior, pel que es preveu un pressupost base de licitació de 3.650,00 € (4.416,50 €, IVA inclòs), per un termini d’execució del contracte de 5 setmanes (abans del 24 de juny).
Es justifica la seva contractació per la necessitat d’habilitar un accés directe i accessible directament a la zona de platja de les piscines municipals i reformar un local d’entitats per convertir-lo en dos serveis sanitaris, un d’ells accessible i un vestidor accessible.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El pressupost d'aquesta obra és inferior a 40.000,00 € (sense IVA), i la durada prevista per a efectuar-la és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat pressupost a set empreses amb capacitat d'obrar i habilitat professional per a la seva realització.
El 18 de maig de 2023, l'arquitecta municipal informa que una vegada vistes les ofertes, les qualitats i característiques dels elements pressupostats l'única oferta a considerar és la presentada per Fusteria Joan Rafart, SL, per un import total de 4.845,37 € (sense IVA), i 5.862,90 € (IVA inclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
Fonaments de dret
1. L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Infraestructura viària i altres equipaments de la seva titularitat"
2. Els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic (LCSP), pel que fa a la regulació dels contractes menors.
3. Els articles 13 i 231 i següents de la LCSP, pel que fa a la regulació dels contractes d'obres.
Examinada la documentació que l'acompanya, vist l'informe de Secretaria i d'Intervenció,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres pel subministrament i col·locació de la fusteria interior per a la reforma d'accés a les piscines municipals per millorar-ne l'accessibilitat, a Fusteria Joan Rafart, SL, amb CIF núm. B25685751, per un import de 4.845,37 € (sense IVA), i 5.862,90 € (IVA inclòs)
Segon. Autoritzar i disposar la despesa amb càrrec a l'aplicació pressupostària 3420.63900 amb càrrec a l'exercici 2023.
Tercer. Designar com a responsable de l’execució l'arquitecta municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 887/2023. Contracte menor d'obra – Subministrament i col·locació de la fusteria exterior d’alumini per a la reforma d'accés a les piscines municipals per millorar-ne l'accessibilitat

	Favorable
	Tipus de votació: unanimitat

	El 17 d’abril de 2023 s’inicia l’expedient núm. 713/2023 per contractar l’obra de reforma d’accés a les piscines municipals per millorar-ne l’accessibilitat, en base a la memòria descriptiva, plànols i amidaments redactats per l’arquitecta de l’Ajuntament de Solsona, Anna Grau i Riu, d'abril de 2023.
L'obra ha de consistir en modificar l’accés actual de les piscines, canviar el paviment existent per un paviment antilliscant, realitzar dos serveis sanitaris i un vestidor accessible i adequar totes les instal·lacions a la nova distribució.
El pressupost base de licitació és de 38.434,14 € (sense IVA) i 46.505,31 € (IVA inclòs) i el termini d’execució de sis setmanes.
El procediment de contractació d’acord amb les característiques de l’obra és el contracte menor per procediment ordinari.
La regidora delegada d’Obres, Rosó Barrera i Call, emet informe de justificatiu de la necessitat de la contractació el 17 d’abril de 2023, i a la mateixa data s’envia petició d’oferta a dotze empreses constructores amb capacitat d’obrar i habilitat professional per a dur a terme l’obra.
Finalitzat el termini establert perquè les empreses presentin el pressupost de l’obra desglossat per partides, es comprova que no se n’ha presentat cap.
Vist el caràcter urgent de l’actuació per la necessitat d’obrir les piscines municipals el dia 23 de juny, des dels Serveis Tècnics Municipals es proposa separar l’obra esmentada en actuacions més petites en què només hi intervingui un únic industrial.
De cadascuna d’aquestes actuacions se’n tramitarà una contractació menor d’obres:
- instal·lacions
- treballs d’enrajolament de terra i paret
- treballs de fusteria interior
- treballs de fusteria d’alumini
- treballs de fals sostre i enguixats
Cal fer esment que no s’alterarà el pressupost global de l’obra reforma d’accés a les piscines municipals per millorar-ne l’accessibilitat, sent de 38.434,14 € (sense IVA), i per tant no suposa cap fraccionament per alterar el procediment de contractació.
Es considera que es necessari la contractació de l’obra de subministrament i col·locació de la fusteria exterior d’alumini, pel que es preveu un pressupost base de licitació de 3.800,00 € (4.598,00 € IVA inclòs), per un termini d’execució del contracte de 5 setmanes (abans del 24 de juny).
Es justifica la seva contractació per la necessitat d’habilitar un accés directe i accessible directament a la zona de platja de les piscines municipals i reformar un local d’entitats per convertir-lo en dos serveis sanitaris, un d’ells accessibles i un vestidor accessible.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El pressupost d'aquesta obra és inferior a 40.000,00 € (sense IVA), i la durada prevista per a efectuar-la és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat pressupostos a quatre empreses amb capacitat d'obrar i habilitat professional per a la seva realització. S’han presentat les següents ofertes en temps i forma:
· Vial 3, SL: 3.932,50 € (IVA inclòs)
· Perfil Solsona, SL: 5.960,45 € (IVA inclòs)
· Vidres Solsona, SL: 3.905,49 € (IVA inclòs).
El 17 de maig de 2023, l’arquitecta municipal informa que una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Vidres Solsona, SL, per un import total de 3.227,68 € (sense IVA), i 3.905,49 € (IVA inclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
Fonaments de dret
1. L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Infraestructura viària i altres equipaments de la seva titularitat"
2. Els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic (LCSP), pel que fa a la regulació dels contractes menors.
3. Els articles 13 i 231 i següents de la LCSP, pel que fa a la regulació dels contractes d'obres.
Examinada la documentació que l'acompanya, vist l'informe de Secretaria i d'Intervenció,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres de subministrament i col·locació de  la fusteria exterior d’alumini per a la reforma d'accés a les piscines municipals per millorar-ne l'accessibilitat a Vidres Solsona, SL, amb CIF núm. B25308198, per un import de 3.227,68 € (sense IVA) i 3.905,49 € (IVA inclòs).
Segon. Autoritzar i disposar la despesa amb càrrec a l'aplicació pressupostària 3420.63900 amb càrrec a l'exercici 2023.
Tercer. Designar com a responsable de l’execució l'arquitecta municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 888/2023. Contracte menor d'obra – Formació de fals sostre registrable vinílic per a la reforma d'accés a les piscines municipals per millorar-ne l'accessibilitat

	Favorable
	Tipus de votació: unanimitat

	El 17 d’abril de 2023 s’inicia l’expedient núm. 713/2023 per contractar l’obra de reforma d’accés a les piscines municipals per millorar-ne l’accessibilitat, en base a la memòria descriptiva, plànols i amidaments redactats per l’arquitecta de l’Ajuntament de Solsona, Anna Grau i Riu, d'abril de 2023.
L'obra ha de consistir en modificar l’accés actual de les piscines, canviar el paviment existent per un paviment antilliscant, realitzar dos serveis sanitaris i un vestidor accessible i adequar totes les instal·lacions a la nova distribució.
El pressupost base de licitació és de 38.434,14 € (sense IVA) i 46.505,31€ (IVA inclòs) i el termini d’execució de sis setmanes.
El procediment de contractació d’acord amb les característiques de l’obra és el contracte menor per procediment ordinari.
La regidora delegada d’Obres, Rosó Barrera i Call, emet informe justificatiu de la necessitat de la contractació el 17 d’abril de 2023, i a la mateixa data s’envia petició d’oferta a dotze empreses constructores amb capacitat d’obrar i habilitat professional per a dur a terme l’obra.
Finalitzat el termini establert perquè les empreses presentin el pressupost de l’obra desglossat per partides, es comprova que no se n’ha presentat cap.
Vist el caràcter urgent de l’actuació per la necessitat d’obrir les piscines municipals el dia 23 de juny, des dels Serveis Tècnics Municipals es proposa separar l’obra esmentada en actuacions més petites en què només hi intervingui un únic industrial.
De cadascuna d’aquestes actuacions se’n tramitarà una contractació menor d’obres:
- instal·lacions
- treballs d’enrajolament de terra i paret
- treballs de fusteria interior
- treballs de fusteria d’alumini
- treballs de fals sostre i enguixats
Cal fer esment que no s’alterarà el pressupost global de l’obra reforma d’accés a les piscines municipals per millorar-ne l’accessibilitat, sent de 38.434,14 € (sense IVA), i per tant no suposa cap fraccionament per alterar el procediment de contractació.
Es considera que és necessari la contractació de l’obra de formació de fals sostre registrable vinílic, pel que es preveu un pressupost base de licitació de 3.200,00 € (3.872,00 € IVA inclòs), per un termini d’execució del contracte de 5 setmanes (abans del 24 de juny).
Es justifica la seva contractació per la necessitat d’habilitar un accés directe i accessible directament a la zona de platja de les piscines municipals i reformar un local d’entitats per convertir-lo en dos serveis sanitaris, un d’ells accessibles i un vestidor accessible.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El pressupost d'aquesta obra és inferior a 40.000,00 € (sense IVA), i la durada prevista per a efectuar-la és inferior a un any, sense pròrroga, el que suposa que el procediment adequat per a la seva tramitació serà el contracte menor.
El codi CPV (Common Procurement Vocabulary) és el 45200000-9 (treballs de construcció completa o parcial).
L'Ajuntament ha sol·licitat pressupostos a tres empreses amb capacitat d'obrar i habilitat professional per a la seva realització. S’han presentat les ofertes en temps i forma següents:
· Net i Ràpid - Bajons, SL: 3.731,20 € (sense IVA) i 4.514,75 € (IVA inclòs)
· Terradellas, SL: 3.710,00 € (sense IVA) i 4.489,10 € (IVA inclòs)
· Aleix Santamaria Serrano: 3.286,00 € (sense IVA) i 3.976,06 € (IVA inclòs).
El 16 de maig de 2023, l'arquitecta municipal informa que una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Aleix Santamaria Serrano, per un import total de 3.286,00 € (sense IVA) i 3.976,06 € (IVA inclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
Fonaments de dret
1. L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Infraestructura viària i altres equipaments de la seva titularitat"
2. Els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic (LCSP), pel que fa a la regulació dels contractes menors.
3. Els articles 13 i 231 i següents de la LCSP, pel que fa a la regulació dels contractes d'obres.
Examinada la documentació que l'acompanya, vist l'informe de Secretaria i d'Intervenció,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres per a la formació de fals sostre registrable vinílic per la reforma d'accés a les piscines municipals per millorar-ne l'accessibilitat a Aleix Santamaria Serrano, amb NIF núm. 78097131X, per un import de 3.286,00 € (sense IVA), i 3.976,06 € (IVA inclòs).
Segon. Autoritzar i disposar la despesa amb càrrec a l'aplicació pressupostària 3420.63900 amb càrrec a l'exercici 2023.
Tercer. Designar com a responsable de l’execució l'arquitecta municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 751/2023. Contracte menor de subministrament – Tractor desbrossador 4x4 per la brigada d'obres i serveis municipals

	Favorable
	Tipus de votació: unanimitat

	El 24 d'abril de 2023 el regidor delegat de Desenvolupament Local ha emès informe justificatiu de la necessitat de contractar el subministrament d'un tractor desbrossador 4x4 per la brigada d'obres i serveis municipals.
És necessària la seva adquisició per tal de cobrir les necessitats de sega d’herba en tot el terme de Solsona, zones verdes i rutes a peu en la zona periurbana (sense utilització de mitjans químics). Actualment l’Ajuntament disposa d’una màquina d’aquesta tipologia que es troba al final de la seva vida útil amb importants despeses de taller; per tant, la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 16700000-2 (tractors).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són:
· Comercial Forestal del Solsonès, SL amb un pressupost de 11.718,95 € (sense IVA).
· Maquinària Agroforestal Pujol, amb un pressupost de 13.648,00 € (sense IVA).
El 18 de maig de 2023 el cap de la brigada d'obres i serveis municipals ha informat que una vegada vistes les ofertes es considera que l’oferta econòmicament més avantatjosa és la presentada per Comercial Forestal del Solsonès, SL per un import de 11.718,95 € (sense IVA). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament d'un tractor desbrossador 4x4 a Comercial Forestal del Solsonès, SL, amb CIF núm. B25544552, per un import d’11.718,95 € (sense IVA), més 2.460,98 € (21% d'IVA) el que fa un import total de 14.179,93 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1530.62300 (eines brigada) amb càrrec a l'exercici 2023.
Tercer. Designar com a responsable de l’execució el cap de la brigada d'obres i serveis municipals.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 1000/2023. Contracte menor de servei – Repartiment de comandes vinculades al projecte de taquilles intel·ligents per al petit comerç

	Favorable
	Tipus de votació: unanimitat

	El 18 de maig de 2023 el regidor delegat de Desenvolupament Local, Ramon Montaner i Viladrich, ha emès informe justificatiu de la necessitat de contractació d'una empresa per fer el repartiment de les comandes dins del projecte de taquilles intel·ligents per al petit comerç.
La motivació que justifica la necessitat de contracte és el desenvolupament del teixit econòmic de Solsona i la dinamització i promoció del seu comerç local, per tant la contractació es considera convenient per l'interès públic que representa. L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és CPV 60112000-6 de servei de transport per la via pública.

El pressupost d'aquest subministrament és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, la qual cosa suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són:
· Transports Cal Viladrich, SL
· Transmoisès Solsona, SL
· Empresa d’Inserció Volem Feina Serveis Ambientals, SL.
El 19 de maig de 2023 el tècnic de l’àrea ha informat que de les tres empreses contactades només l’Empresa d’Inserció Volem Feina Serveis Ambientals, SL, ha presentat oferta per prestar el servei per 18,00 €/hora (sense IVA). Transports Cal Viladrich SL i Transmoisès Solsona SL han declinat presentar oferta al·legant que no tenen el personal necessari per fer-ho.
Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor de serveis per al repartiment de comandes vinculades al projecte de taquilles intel·ligents per al petit comerç al contractista Empresa d’Inserció Volem Feina Serveis Ambientals, SL, amb CIF núm. B25843301, per un import màxim de 12.168,00 € (sense IVA), més el 21% d'IVA, el que fa un import total de 14.723,28 € (IVA inclòs).
Segon. Especificar que només es facturaran les hores efectivament prestades a raó de 18 €/hora (sense IVA) amb un import màxim de 12.168,00 € (sense IVA). En cap cas la part contractant es compromet a esgotar l’import màxim previst. Les factures s’emetran mensualment per part del contractista.
Tercer. Autoritzar i disposar la despesa amb càrrec a l'aplicació pressupostària 4300.22785 amb càrrec a l'exercici 2023.
Quart. Designar com a responsable de l’execució el tècnic de Comerç i Nucli antic de l’Ajuntament de Solsona.
Cinquè. Una vegada realitzades les prestacions mensuals del servei, incorporar les factures i tramitar el pagament si escau.
Sisè. Notificar la resolució a l'adjudicatari.


CONVENIS
	Expedient 1028/2023. Conveni de col·laboració amb l'Associació Amisol per a la realització de pràctiques no laborals a l'Ajuntament

	Favorable
	Tipus de votació: unanimitat

	L’Associació Amisol, entre altres serveis, ofereix el Servei Enllaç. És un servei integral d’orientació, acompanyament i suport a la inserció de les persones amb discapacitat intel·lectual i/o trastorns de la salut mental a empreses i administracions de la comarca del Solsonès.
L’objectiu d’aquest servei és millorar el grau d’ocupabilitat i la qualificació professional, tenint en compte les necessitats i característiques de cada persona.
Per aquest motiu es dona compte del conveni de col·laboració entre l'Ajuntament de Solsona i l’Associació Amisol per a la realització de pràctiques no laborals a l’Ajuntament de Solsona i que es formalitza mitjançant formulari específic del Departament d’Empresa i Treball (SIOAS 2022) i que s’adjunta a l’expedient.
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar l'alcaldessa per signar-lo.


CULTURA
	Expedient 1023/2023. Escola Arrels II – utilització material

	Favorable
	Tipus de votació: unanimitat

	Vista la sol·licitud presentada i subscrita per Jordi Segura i Clarés, amb DNI núm. ***7671**, representant de l’Escola Arrels II, en què demana poder utilitzar 30 taules el dia 24 de maig, a les 11.00 hores, amb motiu de la festa de final de curs de l’escola;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


ESPORTS
	Expedient 983/2023. Excavacions arqueològiques del CEL – Campanyes arqueològiques 2023

	Favorable
	Tipus de votació: unanimitat

	Vista la sol·licitud presentada i subscrita per Laro Bonvehí i Sánchez, amb DNI núm. ***0458**, vocal de la secció d'arqueologia del Centre d'Estudis Lacetans (CEL), en què exposa que un grup d'arqueòlegs durà a terme excavacions als sectors medievals dels jaciments de la Codina (Pinell del Solsonès) i del Castellvell (Olius), entre el 15 i el 31 de juliol, ambdós inclosos, i als poblats ibèrics del Castellvell i Anseresa (Olius) i de Sant Miquel de Sorba (Montmajor, Berguedà), entre el 19 d'agost i el 8 de setembre, ambdós inclosos, per la qual cosa sol·licita poder utilitzar les dutxes d'alguna instal·lació municipal i tenir accés gratuït a les piscines municipals durant les dates en què es realitzaran les campanyes arqueològiques, així com poder disposar dels habitatges d'ADIGSA al Parc de maquinària de Solsona, dels quals l'Ajuntament gestiona la disponibilitat;
A proposta dels regidors delegats d'Esports i d'Habitatge,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda tramitar la sol·licitud dels pisos a ADIGSA i comunicar al sol·licitant que es podran utilitzar les dutxes dels vestidors del pavelló municipal de dilluns a divendres de les 21.00 a les 22.00 hores i els caps de setmana de juliol i agost de les 19.00 a les 20.00 hores i informar-lo que els dies 7 i 8 de setembre les instal·lacions romandran tancades.


GOVERNACIÓ
	Expedient 923/2021. Ocupació de la via pública per instal·lar una terrassa al ptge. Guitart

	Favorable
	Tipus de votació: unanimitat

	Vista la sol·licitud d’autorització per instal·lar una tarima exterior de 12,00 x 3,50 metres per a fer-la servir com a terrassa exterior tancada perimetralment amb una barana de 0,80 metres i per sobre d’aquesta amb un paravent de metacrilat fins a una alçada de 1,60 metres, incloent la instal·lació de para-sols d’una alçada màxima de 2,60 metres, ocupant tres places d’aparcament davant la façana d’un local situat als baixos del passatge d’Antoni Guitart;
Vist que per acord de la Junta de Govern Local de 19 d'abril de 2021 es va concedir autorització per a la instal·lació de quatre taules i tres cadires per taula, al lateral del local;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,

La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que:
1. D’acord amb l’art. 2 de l’Ordenança reguladora de l'ocupació temporal de la via pública de Solsona per bars i/o restaurants mitjançant terrasses, la durada màxima de l’autorització de terrasses és anual i, per tant, cal tramitar cada any la sol·licitud corresponent.
2. Pel que fa a la proposta presentada, no es pot autoritzar pel fet que excedeix les mides previstes a l’ordenança i per incloure un paravent que no és un element previst a l’ordenança, pel qual no s’adequa als supòsits previstos als art. 13 i 14.
3. S’autoritza una tarima que s’ajusti a les mides que preveu l’ordenança, que són 2,00 x 5,00 metres, i s’admet la col·locació de para-sols de les característiques descrites.
4. Si el sol·licitant opta per la instal·lació de la tarima de 2,00 x 5,00 metres no podrà instal·lar la terrassa de quatre taules i tres cadires per taula, al lateral del local.
5. S'han de complir els condicionants següents, sigui quina sigui l'opció triada:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 918/2023. Ocupació de la via pública amb taules i cadires –ctra. de Sant Llorenç

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa davant d’un establiment situat a la carretera de Sant Llorenç amb la col·locació de tres taules dobles i quatre cadires per taula, des del mes de maig al mes de desembre de 2023;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar la instal·lació de la terrassa amb tres taules dobles i quatre cadires cadascuna, amb els condicionants següents:
· La terrassa s’ha de situar davant de la façana de l’establiment, sempre respectant les portes d’accés a habitatges, les sortides d’emergència, els guals i els passos de vianants.
· La col·locació de les taules i les cadires a la vorera ha de deixar lliure un espai mínim per al trànsit de vianants d’1,20 metres entre les taules i la façana de l’establiment.
· El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Els materials dels para-sols han de ser de roba, lona o teixit similar, sempre de color llis, amb una alçada que oscil·li entre els 2,20 i els 2,60. Cap element pot estar ancorat al paviment.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 439/2023. Autorització per instal·lar una escala metàl·lica - Pl. de Sant Pere

	Desfavorable
	Tipus de votació: unanimitat

	Vista la sol·licitud d’autorització per a instal·lar una escala metàl·lica que comuniqui el vial de davant d’un establiment de la plaça de Sant Pere amb la zona enjardinada de la plaça, en espai públic; 
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que:
1. Les administracions han de vetllar perquè els àmbits destinats a espais lliures i a equipaments s'ajustin a criteris que en garanteixin la funcionalitat en benefici de la col·lectivitat.
2. Pel que fa a la proposta presentada, no es pot autoritzar la instal·lació de l’escala pel fet que no concorren raons d’interès públic per a la instal·lació d’una escala en aquest indret ja que la seva col·locació no respon a una millora de les condicions d’accessibilitat de la plaça.
3. No s’observa cap inconvenient en la instal·lació de taules i cadires dins de la plaça de Sant Pere, sempre que s’ajustin als criteris estètics establerts a l’ordenança vigent. 


	Expedient 715/2023. Penya Barcelonista de Solsona i Comarca – utilització espai públic i material, 4 de juny de 2023 

	Favorable
	Tipus de votació: unanimitat

	Vista la sol·licitud presentada i subscrita per Jordi Sendarrubias Martínez, representant de la Penya Barcelonista de Solsona i Comarca, amb NIF núm. G25329855, en que, amb motiu de la gravació d’un lipdub, pel 40è aniversari de la Penya, el dia 4 de juny, de les 9.00 a les 13.30 hores, demana permís per ocupar la via pública des del portal del Castell a la plaça Major i autorització per dur a terme un dinar de germanor a la plaça del Camp després de la gravació; es demana també, que es talli la circulació de vehicles de la plaça del Camp pel cantó de la paret de l’Escola Arrels, així com poder disposar de taules i cadires per a 300 persones, de l’equip de so, de connexions al subministrament elèctric al cantó de l’Escola Arrels, de l’obertura dels lavabos de sota el monument i de la sala del costat per utilitzar-la com a magatzem, d'una illa de contenidors per a gestionar els residus i d'un ajut econòmic per a fer front a les despeses ocasionades;
Vist l'informe 210/2023 emès per la Policia Local i a proposta dels regidors delegats de Governació i d’Esports i de l'alcaldessa,

La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita, previ pagament del dipòsit de 300,00 € com a fiança per a la utilització de l’equip de so, ja que per aquest dia no es disposa de personal tècnic i amb la condició que s’han de fer càrrec d’anar a buscar i retornar el material esmentat. Pel que fa al tall de circulació de vehicles a la part de la paret de l'Escola Arrels es podrà tallar el trànsit de les 13.00 a les 17.00 hores. Es concedeix un ajut de 800,00 € per fer front a les despeses ocasionades. 


	Expedient 944/2023. Ocupació espai públic

	Desfavorable
	Tipus de votació: unanimitat

	Vista la sol·licitud d’una empresa que presta serveis sanitaris a pacients d'hospitals públics afectats per malalties del sistema respiratori (al·lèrgies, apnea del son, EPOC...), en què demana permís per instal·lar una carpa de 2x3 metres el primer dimarts de cada mes, a partir del mes de juny i fins al mes de desembre, per donar informació als afectats per malalties del sistema respiratori i rebre formació referida al tractament que els facultatius els han prescrit;
Vist l'informe 221/2023 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, en tractar-se d'una activitat privada, no s'autoritza l'ocupació de la via púbica a no ser que es demani per als dies de fires o de mercat setmanal.


	Expedient 979/2023. Ocupació de la via pública – gravació programa TV3

	Desfavorable
	Tipus de votació: unanimitat

	Vista la sol·licitud presentada per Anna Font i Fígols, representant de la productora El Terrat Gestiones XXI, SLU, amb NIF núm. B67557785, en què, amb motiu de la gravació d'un capítol íntegre del programa Una altra Història per a TV3 el dia 18 de juny, de les 8.00 a les 20.00 hores, a la plaça del Palau, demana que es talli la circulació de vehicles de tota la plaça i dels carrers adjacents i poder disposar d'un espai proper on poder aparcar sis furgonetes grans i sis cotxes i que se'ls reservi 15 places d’aparcament pels convidats; també demana poder aparcar la nit del 17 al 18 de juny, de les 20.30 a les 7.45 hores, dues furgonetes amb material tècnic i de decorats en algunes dependències municipals vigilades;
Vist l'informe 231/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar a la sol·licitant que es reservaran aparcaments per als vehicles a l’aparcament de la plaça de les Moreres i a la zona de l'avinguda de la Mare de Déu del Claustre. Pel que fa als vehicles que necessiten vigilància durant la nit, actualment la Policia Local no disposa d’aquest equipament; en tot cas, s’ofereix l’aparcament tancat de la sala polivalent. 


	Expedient 1005/2023. Àtic Taller Musical – ocupació espai públic

	Favorable
	Tipus de votació: unanimitat

	Vista la sol·licitud de tall de circulació de vehicles per la plaça Major i poder disposar de l’equip de so mòbil i d'una connexió al subministrament elèctric el dia 21 de juny, de les 19.00 a 19.20 hores, per dur a terme una actuació de percussió corporal amb l’alumnat de llenguatge musical del centre per a celebrar el Dia Internacional de la Música;
Vist l'informe 237/2023 emès per la Policia Local i a proposta de la regidora delegada de Governació i de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat i, previ pagament d'una fiança de 300,00 €, per la utilització de l’equip de so. L'activitat no ha d'entorpir la circulació dels usuaris de la plaça i s'ha de deixar espai suficient per no impedir la circulació de qualsevol vehicle d’urgències, en cas de necessitat.


	Expedient 1010/2023. Festa del carrer de l'Hospital Vell, dia 10 de juny de 2023

	Favorable
	Tipus de votació: unanimitat

	Vista la sol·licitud d’autorització per celebrar la festa del carrer de l'Hospital Vell el dia 10 de juny, amb un dinar de veïns, i poder engalanar el carrer;
Vist l'informe 238/2023 emès per la Policia Local i a proposta dels regidors delegats de Governació i de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles.


	Expedient 1024/2023. Escola Municipal de Música Joan Roure – ocupació espai públic

	Favorable
	Tipus de votació: unanimitat

	Vista la reserva feta per l’Escola Municipal de Música Joan Roure, per poder disposar de la plaça de Sant Joan el dia 17 de juny, de les 10.00 a les 14.00 hores, per a dur a terme el concert de final de curs de combos;
Vista la reserva feta per l’Escola Municipal de Música Joan Roure, per poder disposar de la plaça de la Catedral el dia 17 de juny, de les 17.00 a les 21.00 hores, per a dur a terme el concert de final de curs de les formacions instrumentals;
A proposta de la regidora delegada de Governació i d'Educació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda, una vegada consensuat amb l'equip directiu de l'Escola Municipal de Música Joan Roure no dur a terme el concert de final de curs de combos a la plaça de Sant Joan, autoritzar el concert de final de curs de les formacions instrumentals a la plaça de la Catedral, de les 17.00 a les 21.00 hores, i comunicar al sol·licitat que l'activitat no ha d'entorpir la circulació dels usuaris per la plaça i s'ha de deixar espai suficient per no impedir la circulació de qualsevol vehicle d’urgències, en cas de necessitat.


	Expedient 993/2023. Targeta de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la targeta a l'Oficina d'Atenció Ciutadana.


HISENDA
	Expedient 334/2022. Bonificació 80 % ICIO – adequar i canviar d’ús un espai de la planta tercera d'un edifici plurifamiliar, per crear-hi dos habitatges, c/ de Llobera

	Favorable
	Tipus de votació: unanimitat

	Vista la sol·licitud de bonificació del 80 % de l’impost sobre construccions, instal·lacions i obres (ICIO) per a l'obra d'adequació i canvi d’ús un espai de la planta tercera d'un edifici plurifamiliar, per crear-hi dos habitatges, situat al carrer de Llobera (ref. cadastral 7303225CG7570S0005DY) (llicència núm. Mj2022/5), llicència concedida per acord de la Junta de Govern Local el dia 23 de maig de 2022;
Vist que s'ha aportat la documentació justificativa de final d'obra (registre d'entrada 2023-E-RE-862, de 19 de maig);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda bonificar al sol·licitant mil dos-cents vint-i-dos euros amb setanta-dos cèntims (1.222,72 €), corresponents al 80% de l'ICIO.


	Expedient 158/2022. Sol del Solsonès – ajut lloguer local Vall Fred, 22, baixos, any 2022

	Favorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, presidenta del Sol del Solsonès, associació de familiars de malalts mentals i drogodependents, amb NIF núm. G25511205, en què demana un ajut per pagar les despeses en concepte de lloguer, de l’any 2022, del local situat al Vall Fred, 22, baixos, xamfrà amb la plaça de Sant Roc;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir un ajut de cinc mil cent quaranta euros amb vuitanta cèntims (5.140,80 €), pel lloguer del local de l’Associació, corresponent a l’any 2022, una vegada justificats els pagaments dels lloguers mensuals.


MEDI AMBIENT
	Expedient 957/2023. Escola Setelsis – jornada de neteja per la zona del riu Negre, dia 12 de maig

	Favorable
	Tipus de votació: unanimitat

	Vista la sol·licitud presentada i subscrita per Ester Cintas i González, amb DNI núm. ***9808**, representant de l’alumnat de 6è de l'Escola Setelsis en què exposa que, amb motiu d'un projecte sobre l'aigua, s'han dut a terme diverses accions que inclouen la cura i el respecte pel medi així com la cura i sostenibilitat a nivell local i global, i demana autorització per repartir uns cartells fets de fusta, amb missatges gravats, a la la zona de la Mare de la Font fins a la font del Corb i a l’àmbit del Pont, amb motiu de la jornada de neteja a l’indret del riu Negre el dia 12 de maig; també demana una subvenció per fer front a les despeses dels cartells;
A proposta dels regidors delegats de Medi Ambient i d'Hisenda, 
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda autoritzar la col·locació dels cartells i comunicar a la sol·licitant que, pel que fa a la subvenció per fer front a les despeses dels cartells, no es pot atendre la seva petició.


Per motius personals, M. Isabel Roca i Guitart, 4a tinenta d'alcaldia, no participa ni de la deliberació ni de la votació dels expedients 423/2023, 424/2023 i 425/2023 i s'absenta de la sessió de la Junta de Govern Local.
PERSONAL
	Expedient 423/2023. Convocatòria C02/2023. Contractació d'una coordinadora de les activitats a les piscines municipals durant l'estiu de 2023

	Favorable
	Tipus de votació: unanimitat

	La Junta de Govern Local de 3 d'abril de 2023 aprova les bases reguladores del procés de selecció per concurs de mèrits en torn lliure, per cobrir temporalment un lloc de treball de coordinar/a d'activitats a les piscines municipals durant l’estiu 2023 (convocatòria C02/2023).
Les bases que regeixen la convocatòria es publiquen al BOP de Lleida núm. 71 de 12 d'abril de 2023, a la web municipal i al tauler d'anuncis de l'Ajuntament.
El tribunal qualificador es reuneix el 17 de maig de 2023, i després de valorar l'experiència i la formació professional de l'única candidata, tal i com s'estableix a les bases reguladores del procés de selecció, es proposa la seva contractació.
De conformitat amb l'article 21.1.g) de la Llei 7/1985, de 2 d'abril, de bases del règim local i amb l'article 93 del Reglament del personal al servei de les entitats locals aprovat pel Decret 214/1990, de 30 de juliol,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels regidors assistents, acorda:
Primer. Contractar com a personal laboral temporal per cobrir un lloc de treball de coordinadora d'activitats a les piscines municipals durant l’estiu 2023, per a l’execució d’un programa de caràcter temporal pel període entre el 12 de juny i el 3 de setembre de 2023, Rut Jounou Roca, amb DNI núm. ***9985**.
Segon. Comunicar aquest acord a les àrees de Recursos Humans, Intervenció i Tresoreria, als efectes oportuns.
Tercer. Notificar l’acord a tots/es els candidats/es.


	Expedient 424/2023. Convocatòria C03/2023. Contractació de dos taquillers/eres per a les piscines municipals durant l'estiu de 2023

	Favorable
	Tipus de votació: unanimitat

	La Junta de Govern Local de 3 d'abril de 2023 aprova les bases reguladores del procés de selecció per concurs de mèrits en torn lliure, per cobrir temporalment dos llocs de treball de taquillers/eres per les piscines municipals durant l’estiu 2023 (convocatòria C03/2023).
Les bases que regeixen la convocatòria es publiquen al BOP de Lleida núm. 71 de 12 d'abril de 2023, a la web municipal i al tauler d'anuncis de l'Ajuntament.
El tribunal qualificador es reuneix el 15 de maig de 2023, i després de valorar l'experiència i la formació professional dels i les aspirants tal i com s'estableix a les bases reguladores del procés de selecció, es proposen els dos candidats que han obtingut major puntuació.
El tribunal acorda que, per tal de desempatar l'obtenció de la mateixa puntuació, es tindrà en compte l'ordre de la presentació de la sol·licitud en el registre d'entrada de l'Ajuntament, posant en primer lloc l’aspirant que va presentar primer la sol·licitud.
De conformitat amb l'article 21.1.g) de la Llei 7/1985, de 2 d'abril, de bases del règim local i amb l'article 93 del Reglament del personal al servei de les entitats locals aprovat pel Decret 214/1990, de 30 de juliol,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels regidors assistents, acorda:
Primer. Contractar com a personal laboral temporal per cobrir dos llocs de treball de taquillers/eres, des del 19 de juny i fins al 3 de setembre de 2023, Jairo Lindes Martínez, amb DNI núm. ***9707**, i Susana Martínez Campos, amb DNI núm. ***3988**, per ser els candidats que han obtingut millor puntuació.
Segon. Establir que, d'acord amb els resultats obtinguts, la classificació de la resta d'aspirants per ordre decreixent és la següent:
1. Joan Pau Murguiondo Figueras 
2. Christian Pedrosa Segon
3. Iris Capdevila Canal
4. Kelly Barbosa de Souza
5. Núria Burés Baiget
6. Alba Subirana Caballero
7. Carlota Melsió Casamiquela
8. Núria Gilibets Fernández
Tercer. Comunicar aquest acord a les àrees de Recursos Humans, Intervenció i Tresoreria, als efectes oportuns.
Quart. Notificar l’acord a tots/es els candidats/es.


	Expedient 425/2023. Convocatòria C04/2023. Contractació de monitors/es per a les piscines municipals durant l'estiu de 2023

	Favorable
	Tipus de votació: unanimitat

	La Junta de Govern Local de 3 d'abril de 2023 aprova les bases reguladores del procés de selecció per concurs de mèrits en torn lliure, per cobrir temporalment dos llocs de treball de monitors/es per les activitats a les piscines municipals durant l’estiu 2023 (convocatòria C04/2023).
Les bases que regeixen la convocatòria es publiquen al BOP de Lleida núm. 71 de 12 d'abril de 2023, a la web municipal i al tauler d'anuncis de l'Ajuntament.
El tribunal qualificador es reuneix el 17 de maig de 2023, i després de valorar l'experiència i la formació professional de les persones aspirants, tal i com s'estableix a les bases reguladores del procés de selecció, es proposa l'ordre de classificació de la borsa de treball tenint en compte la puntuació obtinguda, i els períodes concrets i consecutius de disponibilitat que els candidats van informar en les seves sol·licituds.
La contractació laboral de caràcter temporal serà a raó de 21 hores setmanals prestades de dilluns a divendres de 9.00 a 13.00 hores, més una hora de programació setmanal. Aquestes jornades s’ampliaran per atendre els serveis que es prestin fora d’aquest horari, com el canguratge matinal, les classes dirigides a les tardes i altres actes previstos dins la programació d’activitats.
L’inici de les activitats es preveu el dia 26 de juny i fins el dia 1 de setembre de 2023. El número de contractes que es formalitzaran serà el següent:
· 5 contractes del 26 de juny al 3 de setembre de 2023
· 2 contractes del 26 de juny al 13 d’agost de 2023
· 5 contractes del 3 de juliol al 13 d’agost de 2023
· 2 contractes del 3 de juliol al 6 d’agost de 2023
· 3 contractes del 3 de juliol al 30 de juliol de 2023.
La contractació es farà per períodes concrets i consecutius i cal que els aspirants informin de la disponibilitat per cobrir aquest servei, fet que es tindrà en compte juntament amb el resultat de la puntuació de la borsa de treball.

El tribunal acorda que, per tal de desempatar la puntuació dels aspirants que han obtingut el mateix nombre de punts, es tindrà en compte l'ordre de la presentació de la sol·licitud en el registre d'entrada de l'Ajuntament, posant en primer lloc l’aspirant que va presentar primer la sol·licitud.
De conformitat amb l'article 21.1.g) de la Llei 7/1985, de 2 d'abril, de bases del règim local i amb l'article 93 del Reglament del personal al servei de les entitats locals aprovat pel Decret 214/1990, de 30 de juliol,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels regidors assistents, acorda:
Primer. Contractar els monitors/es d'acord amb la disponibilitat que han manifestat en relació al que es preveu en la base primera de les bases de selecció, i amb l'ordre de puntuació obtinguda en la valoració de mèrits:
El nombre de contractes que es formalitzaran serà el següent:
Cinc contractes del 26 de juny al 3 de setembre de 2023
1. Laia Solé Castilla
2. Maria Esteve Martín
3. Iris Capdevila Canal
4. Clàudia Rodelas Cardona
5. Sara Magín Roldán
6. Mariona Trullols Calpe
7. Gemma Colilles Jiménez
8. Nil Bordetas Jiménez
9. Raquel Merino Torra
10. Íngrid Armengol Vila
11. Lucía García Sola
12. Paula Jané Jolonch
13. Abril Altarriba Solà
14. Nil Vantolra Rodríguez
15. Susana Martínez Campos
16. Jairo Lindes Martínez
17. Núria Gilibets Fernández
18. Andrea Nosàs Montaner
Dos contractes del 26 de juny al 13 d’agost de 2023
1. Rut Jounou Roca
2. Raquel Pleixats Villaró
3. Maria Esteve Martín
4. Iris Capdevila Canal
5. Sara Magín Roldán
6. Gemma Colilles Jiménez
7. Paula Puig Esteve
8. Nil Bordetas Jiménez
9. Raquel Merino Torra
10. Íngrid Armengol Vila
11. Meritxell Closa Fernández
12. Anna Bertrán Garrabou
13. Lucía García Sola
14. Paula Jané Jolonch
15. Abril Altarriba Solà
16. Nil Vantolra Rodríguez
17. Alba Feixas Vila
18. Susana Martínez Campos
19. Jairo Lindes Martínez
20. Núria Gilibets Fernández
21. Andrea Nosàs Montaner
22. David Guilanyà Carrasco
Cinc contractes del 3 de juliol al 13 d’agost de 2023
1. Rut Jounou Roca
2. Manel Estany Jané
3. Maria Esteve Martín
4. Iris Capdevila Canal
5. Sara Magín Roldán
6. Gemma Colilles Jiménez
7. Laura Marbà Vilafranca
8. Paula Puig Esteve
9. Nil Bordetas Jiménez
10. Raquel Merino Torra
11. Íngrid Armengol Vila
12. Meritxell Closa Fernández
13. Clàudia Rafart Medina
14. Lucía García Sola
15. Paula Jané Jolonch
16. Abril Altarriba Solà
17. Nil Vantolra Rodríguez
18. Susana Martínez Campos
19. Jairo Lindes Martínez
20. Núria Gilibets Fernández
21. Andrea Nosàs Montaner
22. David Guilanyà Carrasco
Dos contractes del 3 de juliol al 6 d’agost de 2023
1. Rut Jounou Roca
2. Manel Estany Jané
3. Maria Esteve Martín
4. Iris Capdevila Canal
5. Antoni Moreno Vilardell
6. Ferran Reig Novas
7. Sara Magín Roldán
8. Gemma Colilles Jiménez
9. Laura Marbà Vilafranca
10. Paula Puig Esteve
11. Marta Casas Vilaseca
12. Nil Bordetas Jiménez
13. Mireia Solé i Castilla
14. Raquel Merino Torra
15. Íngrid Armengol Vila
16. Meritxell Closa Fernández
17. Clàudia Rafart Medina
18. Lucía García Sola
19. Paula Jané Jolonch
20. Abril Altarriba Solà
21. Nil Vantolra Rodríguez
22. Susana Martínez Campos
23. Jairo Lindes Martínez
24. Núria Gilibets Fernández
25. Andrea Nosàs Montaner
26. David Guilanyà Carrasco
Tres contractes del 3 de juliol al 30 de juliol de 2023
1. Rut Jounou Roca
2. Manel Estany Jané
3. Andreu Barniol Rey
4. Maria Esteve Martín
5. Iris Capdevila Canal
6. Ferran Reig Novas
7. Sara Magín Roldán
8. Gemma Colilles Jiménez
9. Laura Marbà Vilafranca
10. Clàudia Andreu Caellles
11. Paula Puig Esteve
12. Marta Casas Vilaseca
13. Nil Bordetas Jiménez
14. Raquel Merino Torra
15. Íngrid Armengol Vila
16. Clàudia Rafart Medina
17. Lucía García Sola
18. Paula Jané Jolonch
19. Nil Vantolra Rodríguez
20. Susana Martínez Campos
21. Jairo Lindes Martínez
22. Núria Gilibets Fernández
23. Andrea Nosàs Montaner
24. David Guilanyà Carras
Tercer. Comunicar aquest acord a les àrees de Recursos Humans, Intervenció i Tresoreria, als efectes oportuns.
Quart. Notificar l’acord a tots/es els candidats/es.


En aquests moments M. Isabel Roca i Guitart, 4a tinenta d'alcaldia, es reincorpora a la sessió de la Junta de Govern Local.
	Expedient 997/2023. Ajuntament de Llobera – designació membre tribunal qualificador

	Favorable
	Tipus de votació: unanimitat

	Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que Susana Castro Fernández, amb DNI núm. ***5148**, s’ha inscrit a la base de dades de col·laboradors per als tribunals de selecció en representació de l'Escola d’Administració Pública de Catalunya;
Vist que amb data 15 de maig de 2023 l'Escola d'Administració Pública de Catalunya ha designat vocal titular a Susana Castro Fernández, amb DNI núm. ***5148**, en el tribunal qualificador de la convocatòria per proveir una plaça d’administratiu/va a l’Ajuntament de Llobera, així com un suplent en el cas en què no pogués assistir;
Vist que l’Ajuntament de Llobera per Resolució de l’Alcaldia 43/2023, de 18 de maig, ha comunicat que el tribunal s'ha de reunir el dia 1 de juny de 2023 a les 10 hores;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir permís a Susana Castro Fernández, amb DNI núm. ***5148**, per assistir al tribunal qualificador de la convocatòria per proveir una plaça d’administratiu/iva a l’Ajuntament de Llobera, el dia 1 de juny de 2023, a partir de les 10 hores.
Es recorda al personal col·laborador que haurà de justificar degudament l’assistència al tribunal de selecció. Cal que registri al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària. Les despeses de desplaçaments, dietes i indemnitzacions aniran a càrrec de l’administració on hagin estat designats.


	Expedient 992/2023. Permís per formació

	Favorable
	Tipus de votació: unanimitat

	Vista la sol·licitud presentada per Ferran Montenegro i Martín, amb DNI núm. ***2528**, en què sol·licita permís per formació per fer el curs: "Actuació dels serveis tècnics municipals davant situacions d'emergència per riscos estructurals en l'edificació", organitzat per l’Institut de Seguretat Pública de Catalunya (ISPC), que s'impartirà en modalitat semipresencial, en línia els dies 4 i 14 de juny, de les 9.30 a les 13.00 hores i presencial el dia 22 de juny, de les 8.30 a les 15.00 hores, i amb un cost de 96,00 €;
Vist que Ferran Montenegro i Martín, amb DNI núm. ***2528**, no té autoritzada fins el dia d'avui cap hora de formació coincident amb la jornada de treball l’exercici 2023;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral, autoritzar el cost de la formació i les despeses de desplaçament. Cal registrar al sistema de control horari la jornada destinada a aquesta formació. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


	Expedient 998/2023. Permís per formació

	Favorable
	Tipus de votació: unanimitat

	Vista la sol·licitud presentada per Valentí Pujals i Olivera, amb DNI núm. ***4930**, en què sol·licita permís per formació per assistir a una xerrada informativa sobre l'ordre d'ajuts pel foment de la retirada d'amiant, organitzada per l’Oficina Comarcal de Transició Energètica del Consell Comarcal del Solsonès amb el suport de la l’Institut Català de l’Energia de la Generalitat de Catalunya, que s'impartirà en modalitat en línia el dia 23 de maig de 2023, de les 11.00 a les 12.00 hores;
Vist que Valentí Pujals i Olivera, amb DNI núm. ***49308**, té autoritzades fins el dia d'avui dues hores de formació coincidents amb la jornada de treball per a l’exercici 2023;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Serveis;
La Junta de Govern Local, en virtut de les facultats que té delegades per decret de l'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari la jornada destinada a la formació. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer el curs per manca de places o per desistiment de la persona sol·licitant, cal comunicar-ho a Recursos Humans.


	Expedient 1009/2023. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal, amb DNI núm. ***5148**, en que sol·licita permís per formació per assistir al curs “Actualització en matèria de Seguretat Social”, organitzat per l’Escola d’Administració Pública de Catalunya, que s'impartirà en modalitat presencial els dies 14 i 21 de juny de 2023, de les 10.00 a les 14.00 hores;
Vist que aquesta tècnica té autoritzades fins el dia d'avui 13 hores de formació coincidents amb la jornada de treball per l’exercici 2023;
Vist el que estableix el pacte-conveni de l'Ajuntament de Solsona a l'article 10 i 28;
A proposta del regidor delegat d’Hisenda i Administració;
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i aprovar les despeses pel desplaçament de la formació. Cal registrar al sistema de control horari la jornada destinada a la formació. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la el curs per manca de places o per desistiment de la persona sol·licitant, cal comunicar-ho a Recursos Humans.


SALUT
	Expedient 994/2023. 30a edició de la campanya ‘Mulla’t per l’Esclerosi Múltiple’

	Favorable
	Tipus de votació: unanimitat

	Vist l’escrit subscrit i presentat per Rosa Maria Masriera, directora de la Fundació Esclerosi Múltiple, amb NIF núm. G59165100, en què demana una aportació econòmica per la 30a edició de la campanya Mulla’t per l’Esclerosi Múltiple, que es durà a terme el dia 9 de juliol;
A proposta de l'alcaldessa i del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir una aportació econòmica de cent cinquanta euros (150,00 €). D’acord amb la Llei 38/2003, de 17 de novembre, General de Subvencions, per poder cobrar la subvenció atorgada caldrà acreditar el compliment de l’objecte de la subvenció pública, aportant els documents de justificació que tot seguit es detallen:
· Document que acrediti la realització de l’actuació.
· Cost total de l’actuació (còpia de les factures i altres documents de valor probatori equivalent).
· Finançament de l’actuació (recursos propis i altres ajuts).
· Full de dades bancàries.
Els documents justificatius hauran de tenir correspondència amb l’any de concessió de la subvenció i s’hauran d’aportar dins aquesta mateixa anualitat a no ser que s’hagi sol·licitat pròrroga. L’incompliment d’aquests requisits porta implícita la renúncia a l’ajut i es procedirà d’ofici a la seva revocació. 


SUBVENCIONS
	Expedient 1018/2023. Oficina de Suport Cultural – Adquisició de fons bibliogràfics o documentals per a la Biblioteca Carles Morató

	Favorable
	Tipus de votació: unanimitat

	Al DOGC núm. 8914, de 12 de maig de 2023, es va publicar la Resolució CLT/160/2023, de 3 de maig per la qual es donava publicitat a l’Acord del Consell d’Administració de l’Oficina de Suport Cultural pel qual s’aprovaven les bases específiques que han de regir la concessió de subvencions per a l’adquisició de fons bibliogràfics o documentals destinats a biblioteques del Sistema de Lectura Pública de Catalunya en fires o mercats especialitzats.
Al DOGC núm. 8918, de 18 de maig, s’ha publicat la Resolució CLT/1662/2023, de 12 de maig, per la qual es dona publicitat a a l’Acord del Consell d’Administració de l’Oficina de Suport Cultural pel qual s’aprovava la convocatòria per a la concessió de subvencions, en règim de concurrència competitiva, per a l’adquisició de fons bibliogràfics o documentals destinats a biblioteques del Sistema de Lectura Pública de Catalunya en fires o mercats especialitzats.
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria de la Resolució CLT/1662/2023 i sol·licitar una subvencions per a l’adquisició de fons bibliogràfics o documentals, en fires o mercats especialitzats, per a la biblioteca Carles Morató.


URBANISME
	Expedient 1001/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/109
DNI del sol·licitant: ***3754**
Obres a realitzar: reforma de la cuina d'un habitatge
Registre d’entrada: 2023-E-RC-1445, de 17 de maig
Pagament de la llicència: 17 de maig de 2023.


	Expedient 996/2023. Modificació de la delimitació del polígon 6 en sòl urbà. Cal Dot – aprovació inicial

	Favorable
	Tipus de votació: unanimitat

	El Pla d’Ordenació Urbanística Municipal (POUM) de Solsona actualment vigent s’aprovà inicialment pel Ple de l’Ajuntament de Solsona el dia 6 d’octubre de 2005.
En aquesta aprovació inicial s’hi va incloure la fitxa del Sector 6 que es corresponia amb la delimitació de l’àmbit de la UA-21 Cal Dot, incorporant la regulació que les Normes Subsidiàries de Planejament l’any 1990 tenien fixades per aquest àmbit.
El text definitiu del POUM recollia el contingut de l’al·legació presentada per la Junta de Compensació PUA núm. 21, Cal Dot, durant el tràmit d’informació pública.
En l’al·legació, la Junta de Compensació de Cal Dot sol·licitava permutar l’espai verd original del Pla Parcial Cal Dot (Sector 6 en aprovació inicial del POUM), situat al carrer de l’Escaiola, i passar-lo a l’illa de parcel·les ubicades a la carretera de Torà, delimitada pels carrers del Mill i del Gira-sol.
El projecte de reparcel·lació es tramità seguint la normativa urbanística de les Normes Subsidiàries de Planejament i, una vegada aprovat, va ser inscrit al Registre de la Propietat i es van materialitzar les cessions obligatòries i gratuïtes en favor de l’Ajuntament de les parcel·les corresponents a zona verda, equipaments i aprofitament mig.
La parcel·lació resultant, aprovada i inscrita al Registre de la Propietat, no s’adapta a les determinacions del planejament actual, en relació a l’aprovació definitiva del POUM.
Tant la normativa urbanística anterior al POUM com l’actual normativa urbanística vigent divideixen l’àmbit del polígon de Cal Dot en dos sectors, amb una delimitació que coincideix.
El sector I disposa de projecte d’urbanització executat. El 27 de juny de 2017 es van donar les obres per finalitzades. La Junta de Govern Local en sessió del dia 27 de desembre de 2022 acordà la recepció de les obres, l’acceptació de la cessió dels vials inclosos dins del sector i la seva incorporació a l’Inventari del patrimoni municipal.
Les parcel·les incloses en l’àmbit del sector I del projecte d’urbanització tenen la consideració de solar i són aptes per a l’edificació d’acord amb el que estableix l’article 29 del DL 1/2010, de 3 d’agost, pel qual s’aprova el Text refós de la Llei d’urbanisme (LUC).
Disposen dels serveis urbanístics bàsics d’abastament d’aigua, sanejament i subministrament d’energia elèctrica. Afronten amb una via que disposa d’enllumenat públic, que està íntegrament pavimentada, inclosa la zona de pas de vianants, i que connecta amb la trama viària municipal.
Pel que fa al sector II, no han estat executades les obres d’urbanització.
Les parcel·les incloses en aquest àmbit no reuneixen les condicions de solar i no són aptes per a ser edificades.
Atès que és necessari iniciar els tràmits per regularitzar aquesta situació,
Vist el projecte de modificació de la delimitació del polígon 6 en sòl urbà. Cal Dot, redactat pels Serveis Tècnics Municipals i l’informe de la secretària municipal,
Examinada la documentació que l'acompanya, de conformitat amb allò que s'ha fixat en l'article 119.2.a) del Text refós de la Llei d'urbanisme, aprovat pel Decret legislatiu 1/2010, de 3 d'agost, i 21.1.j) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Aprovar inicialment la modificació de la delimitació del polígon 6 en sòl urbà. Cal Dot.
Segon. Sotmetre el projecte a informació pública pel termini d'un mes mitjançant anunci en el Butlletí Oficial de la Província de Lleida, en el tauler d'anuncis de l'Ajuntament i en un diari d'informació general, donant audiència als interessats amb citació personal, a l'efecte de que es presentin al·legacions. Durant aquest termini podrà ser examinat per qualsevol interessat en les dependències municipals perquè es formulin les al·legacions que s'estimin pertinents.
Així mateix, estarà a la disposició dels interessats a la seu electrònica d'aquest Ajuntament [http://solsona.eadministracio.cat].


	Expedient 1404/2019. Dissolució de la Junta de Compensació Subsector 1 del Sector F «Cabana del Silo» 

	Favorable
	Tipus de votació: unanimitat

	Per acord de la Junta de Govern Local, en la sessió duta a terme el dia 24 d’abril de 2023, s’acordà iniciar els tràmits per dissoldre la Junta de Compensació del Subsector 1 del Sector F «Cabana del Silo».
L'esmentat acord es va notificar a totes les persones que figuren com interessades a l’expedient.
Atès que no s’ha presentat cap reclamació ni al·legació en relació a l’acord notificat,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Aprovar la dissolució de la Junta de Compensació del Subsector 1 del Sector F «Cabana del Silo».
2. Presentar la documentació que sigui necessària davant el registre d’entitats urbanístiques de Catalunya per tal d’inscriure la dissolució de la Junta de Compensació Subsector 1 del sector F «Cabana del Silo».
3. Designar Immaculada Jané i Viñals, secretària actal. de l’Ajuntament de Solsona, per fer els tràmits davant el Registre d’Entitats Urbanístiques Col·laboradores per tal que s’inscrigui la dissolució d’aquesta Junta de Compensació.


	B) ACTIVITAT DE CONTROL 


	Sessió de la Junta de Govern Local

	Vist que s’ha d’aprovar l’acta de la Junta de Govern Local del dia 22 de maig de 2023, abans que s’acabi la legislatura actual,
La Junta de Govern Local, per unanimitat dels assistents, acorda fixar la pròxima reunió de la Junta de Govern Local per al dimecres dia 14 de juny de 2023, a les 19.15 hores.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

